

LATVIJAS REPUBLIKA

**LĪVĀNU NOVADA PAŠVALDĪBA**

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, fakss: 65307255, e-pasts: pasts@livani.lv

APSTIPRINĀTS

ar Līvānu novada pašvaldības domes

2025. gada 27. marta

sēdes protokola Nr.5

lēmumu Nr.5-11

**NOLIKUMS**

**Mazo grantu projektu konkursam Līvānu novada pašvaldības līdzfinansējuma saņemšanai**

*Izdots saskaņā ar Pašvaldību likuma*

*5. pantu, 10. panta pirmās daļas 21. punktu, 50. panta pirmo daļu*

**I. VISPĀRĪGIE NOTEIKUMI**

1. Šis nolikums nosaka kārtību, kādā Līvānu novada pašvaldība (turpmāk – pašvaldība) piešķir līdzfinansējumu projektiem, kuru mērķis ir sabiedriskā labuma sniegšana un sabiedrisko aktivitāšu organizēšana Līvānu novada iedzīvotājiem.

2. Pašvaldība līdzekļus projektiem piešķir konkursa kārtībā. Līdzekļi projektu līdzfinansēšanai tiek plānoti pašvaldības kārtējā gada budžetā.

3. Projektu pieteikumus savu mērķprogrammu īstenošanai var iesniegt:

3.1. biedrības un nodibinājumi, to struktūrvienības, kuru juridiskā adrese ir Līvānu novadā un kas savu darbību veic Līvānu novada teritorijā;

3.2. iedzīvotāju iniciatīvas grupas (ne mazāk kā 5 cilvēki), kas apvienojušās projekta realizācijai.

4. Projektu konkurss tiek izsludināts pēc gadskārtēja Līvānu novada pašvaldības budžeta apstiprināšanas, ne vēlāk kā līdz kalendāra gada 15.aprīlim. Projektu iesniegšanas laiku izsludina vismaz viena mēneša garumā.

5. Paziņojumu par konkursu publicē Līvānu novada pašvaldības informatīvajā izdevumā „Līvānu Novada Vēstis” un tīmekļvietnē [www.livani.lv](http://www.livani.lv), pašvaldības sociālo tīklu profilos un paziņojums tiek izvietots uz LED ekrāna pie pašvaldības ēkas.

**II. KONKURSA MĒRĶI**

6. Atbalstīt radošus un sabiedriski nozīmīgus Līvānu novada iniciatīvas grupu projektus, kas veicina kultūras, izglītības, sporta, brīvā laika un vides sakopšanas aktivitāšu popularizēšanu, pilsētas un lauku iedzīvotāju iesaistīšanos šajās aktivitātēs.

7. Veicināt iedzīvotāju aktivitāti un līdzdalību aktuālu problēmu risināšanā, sekmējot viņu dzīves kvalitātes uzlabošanos, sadarbībā ar pašvaldību un nevalstiskajām organizācijām.

**III. PROJEKTU MĒRĶU PRIORITĀTE**

8. Projekti iesniedzami šādu sabiedrisko aktivitāšu rīkošanai un sabiedriskā labuma sniegšanai Līvānu novada iedzīvotājiem:

8.1. vides aizsardzības pasākumu organizēšana;

8.2. sabiedriski pieejamas teritorijas sakopšana un aktīvās atpūtas vietu veidošana;

8.3. Līvānu pilsētas un novada atpazīstamības veicināšana caur radošiem projektiem, mākslas telpas, inovāciju un radošo industriju projektiem;

8.4. idejiski jaunu, radošu un kvalitatīvu kultūras pasākumu rīkošana;

8.5. veselīga dzīvesveida un drošas vides veicināšana;

8.6. lietderīga brīvā laika pavadīšana bērniem un jauniešiem;

8.7. sporta aktivitātes un pasākumi;

8.8. mūžizglītības nodrošināšana un novada vēstures popularizēšana;

8.9. sociāli mazaizsargāto un dažādu tautību iedzīvotāju integrācijas veicināšana, sabiedrības saliedēšana;

8.10. jauniešu sociāli ekonomiskā izaugsme, konkurētspēja un iekļaušana sabiedrībā.

**IV. LĪDZFINANSĒJUMA PIEŠĶIRŠANAS NOSACĪJUMI**

9. Viens pretendents kārtējā gada laikā var iesniegt vienu projekta pieteikumu. Iesniegtais projekts var būt iepriekš atbalstītā projekta turpinājums.

10. Projektā pieprasītā pašvaldības līdzfinansējuma apmērs nedrīkst būt lielāks par EUR 1 500.00 (viens tūkstotis pieci simti eiro un 00 centi), nepārsniedzot 90% no projekta kopējām izmaksām.

11. Projekta iesniedzējs nodrošina finansējumu ne mazāk kā 10% apmērā no projekta kopējās summas no saviem līdzekļiem naudā vai mantiskā izteiksmē (iekārtas, materiāli u.c.) vai kā brīvprātīgo darbu. Brīvprātīgā darba vērtība tiek aprēķināta atbilstoši minimālās darba algas likmei par stundu, ieguldīto iekārtu un materiālu vērtība tiek aprēķināta atbilstoši to vidējām tirgus cenām.

12. Pašvaldības līdzfinansējumu nepiešķir:

12.1. nekustamā īpašuma iegādei;

12.2. ārvalstu braucieniem;

12.3. pabalstiem un citiem līdzīgiem maksājumiem privātpersonām;

12.4. nevalstisko organizāciju administratīvām izmaksām;

12.5. peļņas gūšanas aktivitātēm;

12.6. īstenotiem projektiem;

12.7. politiskas ievirzes pasākumiem;

12.8. ēdināšanas izdevumu segšanai;

12.9. pretendentiem, kuri projektu pieteikumos nav paredzējuši iesniedzēja pašieguldījumu un/ vai *finansējumu* vismaz 10% apmērā no kopējām projekta izmaksām;

12.10. Projekta finansējumu nedrīkst ieguldīt privātīpašumā, ja materiālais ieguldījums projekta īstenošanas rezultāta kļūst par neatņemamu nekustamā īpašuma daļu. Nosacījums neattiecas uz sakrālām būvēm un kapsētām;

12.11. Projektā iekļautas aktivitātes nav savā starpā saistītas.

13. Projekta aktivitātēm jānotiek Līvānu novadā.

14. Projekts tiek realizēts un pabeigts līdz kārtējā kalendārā gada 30. novembrim.

15. Izmaksām jābūt tieši saistītām ar projekta īstenošanu.

16. Projekta izmaksas ir atbalstāmas tikai tādā gadījumā, ja ir iesniegtas izdevumus apliecinošo dokumentu kopijas.

**V. PROJEKTA PIETEIKUMA IESNIEGŠANA**

17. Pretendents iesniedz projekta pieteikumu ar pavaddokumentiem ne vēlāk kā līdz sludinājumā par konkursa izsludināšanu norādītā termiņa beigām.

18. Projekta pieteikums iesniedzams latviešu valodā, datorrakstā, noformēts uz A4 formāta lapām. Pieteikums iesniedzams 1 oriģināleksemplārā:

18.1. Ja pieteikumu iesniedz elektroniski, tam kopā ar pielikumiem jābūt parakstītam ar drošu elektronisko parakstu.

18.2. Ja pieteikumu iesniedz papīra formātā, tam kopā ar pielikumiem ir jābūt sanumurētam un caurauklotam /vai cauršūtam/. Projektu iesniedz slēgtā, aizlīmētā aploksnē, uz kuras norāda pieteicēju, projekta nosaukumu, norādi “Līvānu novada pašvaldības Mazo grantu projektu konkurss” un “neatvērt līdz konkursa termiņa beigām”.

19. Elektroniski parakstītu pieteikumu iesniedz Līvānu novada pašvaldībai oficiālajā e-pastā: [pasts@livani.lv](mailto:pasts@livani.lv) Ja pieteikumu iesniedz papīra formātā, pretendents projekta dokumentu oriģinālus iesniedz “Valsts un pašvaldības vienotajā klientu apkalpošanas centrā” (Līvānu novada pašvaldības ēkas 1. stāvā) vai nosūta pa pastu Līvānu novada pašvaldībai, Rīgas ielā 77, Līvāni, Līvānu novads, LV-5316 *(sūtot pa pastu, pasta zīmogs ir ne vēlāk kā līdz konkursa beigu termiņa pēdējai dienai)*.

20. **Lai piedalītos konkursā, pretendentam jāiesniedz**:

20.1. projekta pieteikums (pielikums Nr.1);

20.2. saskaņojums ar nekustamā īpašuma īpašnieku, ja projektā ir paredzēta stacionāru pamatlīdzekļu izvietošana (piem. sporta laukumi, rotaļu laukumi, atpūtas vietas u.c.) par projektā plānoto darbību veikšanu īpašumā;

20.3. nekustamā īpašuma īpašnieka apliecinājums par objekta turpmāku publisku pieejamību ikvienam iedzīvotājam, ja stacionārie pamatlīdzekļi uzstādīti/objekts labiekārtots privātajā nevis pašvaldības īpašumā;

20.4. apliecinājums no sadarbības partneriem un/vai projekta līdzfinansētājiem par iesaistīšanos projekta aktivitātēs, konkrēti veicamajiem pienākumiem un plānoto finansējumu, ja plānots līdzfinansējums;

20.5. citi projektu raksturojoši materiāli un pielikumi pēc pretendenta ieskatiem (rekomendācijas, pasākuma programmas, skices, u.c.):

20.6. iniciatīvas grupām – sanāksmes protokols (pielikums Nr.2) un pilnvarotā pārstāvja (projekta vadītāja) iesniegums brīvā formā par piekrišanu pārstāvēt iniciatīvas grupu projekta īstenošanas gaitā un veikt ar projekta ieviešanu saistītās dokumentācijas parakstīšanu.

21. Projektu konkursa nolikums un pieteikuma veidlapa ir pieejama pašvaldības tīmekļvietnē – [www.livani.lv](http://www.livani.lv).

22. Pretendents atbild par sniegto ziņu patiesumu.

23. Projekta pieteikumu pēc tā iesniegšanas nav atļauts grozīt.

24. Iesniegtos dokumentus pašvaldība atpakaļ neizsniedz.

25. Pretendenta iesniegtais projekta pieteikums ir apliecinājums tam, ka iesniedzējs ir iepazinies ar konkursa nolikumu, ievēro to pilnībā un uzņemas atbildību par nolikumā minēto noteikumu izpildīšanu.

26. Projekta iesniedzējs apņemas veikt visu nepieciešamo saskaņojumu saņemšanu no zemes īpašniekiem, kuru īpašumos tiks ieguldīts finansējums un nepieciešamajām institūcijām (pielikumā pievienojot saskaņojumu kopijas).

27. Iegādātā un uzstādītā inventāra un aprīkojuma uzturēšanu apņemas veikt projekta iesniedzējs.

**VI. PROJEKTU PIETEIKUMU VĒRTĒŠANAS KRITĒRIJI**

28. **Administratīvie vērtēšanas kritēriji** (novērtē ar “jā” vai “nē”):

28.1. projekta pieteikums ir iesniegts nolikumā noteiktajā termiņā;

28.2. projekta iesniedzējs atbilst nolikumā noteiktajām prasībām;

28.3. projekta pieteikums ir sagatavots latviešu valodā, datorrakstā, noformēts atbilstoši nolikumā norādītajām prasībām;

28.4. projekta pieteikums atbilst konkursa mērķim;

28.5. projektā plānotās aktivitātes atbilst atbalstāmajām aktivitātēm;

28.6. projekta pieteikums satur visu prasīto informāciju;

28.7. ir pievienoti nepieciešamie pielikumi;

28.8. pieprasītais līdzfinansējums nepārsniedz konkursa nolikuma 10. punktā norādīto.

29. Projekta pieteikums tiek virzīts vērtēšanai tālāk, ja atbilst visiem administratīvās vērtēšanas kritērijiem. Kritēriji 28.6. un 28.7. ir precizējami, pārējie kritēriji nav precizējami un, ja projekts neatbilst kādam no kritērijiem, tas tālāk netiek vērtēts.

30**. Kvalitatīvie vērtēšanas kritēriji (punktu sistēma)\*:**

|  |  |  |
| --- | --- | --- |
| **Vērtēšanas kritērijs** | **Vērtējums**  **(punkti)** | **Komentārs** |
| Projekta iesniegumam ir pievienoti visi nepieciešamie dokumenti |  | * *Ja visi dokumenti iesniegti:* ***2 punkti*** |
| Projekta aktualitātes, tā sabiedriskās nozīmes un atbilstības konkursa mērķiem pamatojums |  | * *Projektā skaidri aprakstīta un pamatota projekta aktualitāte, pamatots, kā tiks sasniegts mērķis, ir pamatota vajadzība, projekta mērķis ir konkrēts, reāls, sasniedzams un izmērāms, ir aprakstīti aktivitātēm nepieciešamie resursi un ieguldījumi, plānotās aktivitātes sasniedz rezultātus:* ***2 punkti*** * *Projektā nav skaidri (vai ir tikai daļēji) aprakstīta un pamatota projekta aktualitāte, nav skaidri (vai ir tikai daļēji) pamatots, kā tiks sasniegts mērķis, daļēji pamatota vajadzība, projekta mērķis ir vispārīgs un nav izmērāms, nav skaidri aprakstīti aktivitātēm nepieciešamie resursi un ieguldījumi, nav skaidrs vai plānotās aktivitātes pilnībā sasniedz rezultātus:* ***1 punkts*** * *Projektā nav skaidri aprakstīta un pamatota projekta aktualitāte, nav pamatots, kā tiks sasniegts mērķis, nav pamatota vajadzība, projekta mērķis ir vispārīgs un nav izmērāms, nav aprakstīti aktivitātēm nepieciešamie resursi un ieguldījumi, nav skaidrs, vai plānotās aktivitātes pilnībā sasniedz rezultātus:* ***0 punkti*** |
| Projekta oriģinalitāte, radošums un inovācija |  | * *Projekta ideja ir orģināla, radoša un inovatīva:* ***3 punkti*** * *Projekta ideja ir daļēji orģināla, radoša un inovatīva:* ***1 punkts*** * *Projekta ideja nav orģināla, radoša un inovatīva:* ***0 punkts*** |
| Projekta īstenošanas gaitā sasniedzamie rezultāti |  | * *Projekta rezultāti ir reāli, sasniedzami, izmērāmi un tie ir vērsti uz projekta mērķa sasniegšanu:* ***2 punkti*** * *Projekta rezultāti ir daļēji reāli, iespējams, ka arī sasniedzami, daļēji izmērāmi un tie pilnībā neatbalsta projekta mērķa sasniegšanu:* ***1 punkts*** * *Projekta rezultāti nav reāli, grūti sasniedzami, nav izmērāmi un tie nav vērsti uz projekta mērķa sasniegšanu:* ***0 punkti*** |
| Piedāvāto ideju ilgtspēja |  | * *Projekta iesniegumā ir pamatota idejas ilgtspēja ilgākā laika periodā (2-3 gadi) pēc projekta īstenošanas:* ***3 punkti*** * *Projekta iesniegumā nav vai ir daļēji pamatota idejas ilgtspēja ilgākā laika periodā (1-2 gadi) pēc projekta īstenošanas:* ***2 punkti*** * *Projekts tiek īstenots kā vienreizējs pasākums un ilgtspējas nodrošināšana nav paredzēta:* ***1 punkts*** |
| Projekta iesniedzēja līdzfinansējums plānotajai aktivitātei |  | * *Projekta līdzfinansējums ir skaidri norādīts un ir nodrošināts atbilstošā līmenī:* ***1 punkts*** * *Projekta līdzfinansējums nav norādīts un nav skaidri aprakstīts, kā tas tiks nodrošināts nepieciešamajā līmenī:* ***0 punkti*** |
| Tāmē iekļauto izdevumu nepieciešamība aktivitāšu īstenošanai |  | * *Tāmē norādītās izmaksu pozīcijas ir nepieciešamas mērķa sasniegšanai, izmaksas:* ***2 punkti*** * *Tāmē atsevišķas norādītās izmaksu pozīcijas ir neatbilstošas* ***1 punkts*** * *Tāmē norādītās izmaksu pozīcijas neatbilst mērķa sasniegšanai vai izmaksas/cenas ir nepamatoti augstas:* ***0 punkti*** |

*\*par projektiem, kuri vērtēšanas laikā ir saņēmuši vienādu punktu skaitu, komisijas locekļi veic balsojumu. Vienāda balsojuma gadījumā izšķirošā balss pieder komisijas priekšsēdētājam.*

**VII. KONKURSA KOMISIJA UN PROJEKTU PIETEIKUMU IZVĒRTĒŠANAS KĀRTĪBA**

31. Pretendentu iesniegtos dokumentus izvērtē ar Līvānu novada domes priekšsēdētāja rīkojumu izveidota konkursa komisija 7 komisijas locekļu sastāvā (turpmāk - komisija)

32. Komisija ir lemttiesīga, ja tās sēdē piedalās vairāk nekā puse no komisijas locekļiem.

33. Komisijas sēdes tiek protokolētas.

34. Ja kāds no komisijas locekļiem pārstāv pretendentu vai ir pretendenta, kas iesniedzis projekta pieteikumu konkursam, radinieks (atbilstoši Interešu konflikta novēršanas likuma 1. panta pirmās daļas 6. punktam), viņam nav tiesību piedalīties vērtēšanā.

35. Projektu pieteikumi tiek atvērti komisijas sēdes laikā.

36. Konkursa komisija pirmajā kārtā izvērtē iesniegto projektu pieteikumu atbilstību nolikuma VI nodaļas prasībām. Ja projekta pieteikums neatbilst nolikuma VI nodaļas 28. punkta prasībām, projekta pieteikums netiek vērtēts un pretendents no tālākas līdzdalības konkursā tiek izslēgts.

37. Konkursa komisija ir tiesīga no pretendenta pieprasīt papildu informāciju par projekta pieteikumu.

38. Konkursa komisija izskata tikai termiņā iesniegtos pieteikumus.

39. Komisijai ir tiesības pieaicināt ekspertus, kuriem ir padomdevēja tiesības.

40. Komisijai ir tiesības pieaicināt projekta iesniedzēja pārstāvi papildu informācijas sniegšanai.

41. Pirmajā kārtā izvērtētie projekti, kuri atzīti par atbilstošiem vērtēšanas kritērijiem, tiek nodoti otrai kārtai, vērtējot iegūto punktu skaitu, komisija sarindo tos prioritārā secībā. Vienāda rezultāta gadījumā noteicošais ir komisijas priekšsēdētāja balsojums;

42. Otrajā kārtā norisinās iedzīvotāju balsojums elektroniskā veidā pašvaldības informatīvajos kanālos. Minimālais balsošanas periods - 7 kalendārās dienas. Balsošanas rezultātā projekti tiek sarindoti prioritārā secībā.

43. Kopējais rezultāts tiek iegūts no komisijas balsojuma rezultātiem, kas sastāda 50% un iedzīvotāju balsojuma rezultātiem, kas sastāda 50%, saranžējot projektus prioritārā secībā. Vienāda rezultāta gadījumā noteicošais ir komisijas balsojums.

44. Ņemot vērā pirmās un otrās kārtas rezultātus, komisija lemj atbalstīt projektus, kuri komisijas un iedzīvotāju balsojumu rezultātā ir saņēmuši visaugstāko novērtējumu un kuriem pietiek finansējuma.

45. Konkursa komisijas lēmums tiek fiksēts protokolā, kuru paraksta visi konkursa komisijas locekļi.

46. Lēmums par atbalstītajiem projektiem un piešķirtā līdzfinansējuma apmēru tiek pieņemts 4 nedēļu laikā pēc projekta dokumentācijas iesniegšanas beigu termiņa.

47. Vienas nedēļas laikā pēc komisijas lēmuma pieņemšanas, konkursa rezultāti tiek publicēti Līvānu novada pašvaldības oficiālajā tīmekļvietnē www.livani.lv.

**VIII. LĪGUMA NOSLĒGŠANA**

48. Pašvaldība ar pretendentu vai tā pilnvaroto pārstāvi slēdz līgumu par līdzfinansējuma piešķiršanu atbalstītā projekta īstenošanai, līgumā nosakot:

48.1. līgumslēdzēju tiesības, pienākumus un atbildību;

48.2. finansēšanas un atskaišu par piešķirto līdzekļu izlietojumu iesniegšanas kārtību un termiņus;

48.3. projekta īstenošanas darbības pārraudzību un kontroli.

**IX. PROJEKTA DARBĪBAS KONTROLE**

49. Projekta iesniedzējs, kurš saņēmis līdzfinansējumu, divu nedēļu laikā pēc projekta īstenošanas beigu termiņa, bet ne vēlāk kā līdz 15.decembrim iesniedz pašvaldībā:

49.1. projekta darbības un rezultātu pārskatu (pielikums Nr.3);

48.2. projekta Finansējuma izlietojuma atskaiti (pielikums Nr.4) un darījumus apliecinošo dokumentu (čekus, kvītis, pavadzīmes u.c.) kopijas;

49.3. pavadvēstuli par projekta pārskata iesniegšanu;

49.4. vismaz 5 projekta gaitas un projektā sasniegto rezultātu fotogrāfijas *(labas kvalitātes, izmērs vismaz 2 MB)* gan izdrukātā veidā, gan elektroniski nosūtot uz e-pastu: [pasts@livani.lv](mailto:pasts@livani.lv).

50. Projekta īstenošanas laikā tā īstenotājs, saskaņojot ar konkursa komisiju, ir tiesīgs grozīt finansējuma apjomu starp projekta budžeta izdevumu pozīcijām ne vairāk kā 10 % apmērā no kopējās projekta summas, nepārsniedzot projekta kopējo summu. Gadījumā, ja projekta iesnieguma kopējā budžeta tāme samazinās, lēmumu par projekta iesnieguma budžeta izmaiņām pieņem konkursa komisija. Precizējot projekta iesniegumu, budžeta tāmes attiecināmo izmaksu kopsummu nevar palielināt.

51. Pašvaldībai ir tiesības nepieciešamības gadījumā veikt projekta:

51.1. aktivitāšu norišu pārbaudi projekta īstenošanas laikā;

51.2. finanšu līdzekļu izlietojuma pārbaudi projekta īstenošanas laikā un viena gada laikā pēc projekta īstenošanas beigām;

51.3. ieviešanas termiņa pārskatīšanu, par to pieņemot domes lēmumu, ja projekta ieviešana aizkavējas saistībā ar objektīviem un pamatotiem apstākļiem, par kuriem ieviesējs ir rakstiski informējis pašvaldību.

52. Ja projekts netiek īstenots noteiktajā termiņā un atbilstoši iesniegtajam projektam vai piešķirtais līdzfinansējums netiek izlietots paredzētajiem mērķiem un tiek fiksēti finanšu pārkāpumi, pašvaldība lemj par piešķirtā līdzfinansējuma atmaksu.

Pielikumi:

1. Projekta pieteikuma veidlapa (*1. PIELIKUMS*);
2. Iniciatīvas grupas sanāksmes protokola veidlapa (*2. PIELIKUMS*);
3. Projekta darbības un rezultātu pārskata veidlapa *(3. PIELIKUMS*);
4. Projekta finansējuma izlietojuma atskaites veidlapa (*4. PIELIKUMS*).

Domes priekšsēdētājs Andris Vaivods

***Pielikums Nr.1***

**NOLIKUMA**

**Mazo grantu projektu konkursam Līvānu novada pašvaldības līdzfinansējuma saņemšanai**

**Projekta pieteikuma veidlapa**

|  |  |
| --- | --- |
| **Projekta nosaukums** |  |
| **Biedrības, nodibinājuma nosaukums, reģistrācijas numurs vai grupas nosaukums un pilnvarotās personas vārds, uzvārds, personas kods** |  |

|  |  |
| --- | --- |
| **Reģistrācijas datums un numurs**  *Aizpilda Līvānu novada pašvaldība* | **Saņemts: \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**  **Numurs: \_\_\_\_\_\_\_\_\_\_\_\_\_\_** |

**1. Informācija par projekta ieviesēju.**

**1.1.Projekta iesniedzēja pilns nosaukums (**juridiskais statuss ja ir**)**

*Vajadzīgo atzīmēt ar ( krustiņu x )*

***□*** biedrība

***□*** nodibinājums

***□*** iedzīvotāju iniciatīvas grupa

***□*** *cits*

**1.2. Projekta koordinatora kontaktinformācija**

|  |  |
| --- | --- |
| Vārds, uzvārds |  |
| Pasta adrese |  |
| Tālrunis |  |
| E-pasts (ja ir ) |  |

**1.3. Projekta īstenotāju saraksts un pienākumi projektā** *(norādīt ne mazāk kā 5 cilvēki grupā.)**Varat papildināt tabulu.*

|  |  |  |
| --- | --- | --- |
| Nr.  p.k. | Vārds, uzvārds | Pienākumi projekta īstenošanā |
| 1. |  |  |
| 2. |  |  |
| 3. |  |  |

**2. Informācija par projektu.**

**2.1. Projekta kopsavilkums**

|  |  |
| --- | --- |
| **Projekta mērķis:**  *(Ko vēlaties izdarīt/sasniegt?*) |  |
| **Veicamie uzdevumi:**  *(Kādi darbi veicami, lai sasniegtu projekta mērķi?)* |  |
| **Projekta mērķa auditorija:**  *(Kas būs projekta rezultātu lietotāji? Kas varēs gūt labumu no projekta rezultātiem?)* |  |
| **Sasniedzamie rezultāti:**  *(izmērāmi, skaitliski, kā tie izskatīsies dabā vai būs vērojami plānotajās aktivitātēs):* |  |
| **Projekta īstenošanas laiks:**  *(realizācijas laiks „ no – līdz”)* |  |

**2.2. Projekta kopējais budžets**

|  |  |
| --- | --- |
| **Kopējais projekta budžets** | **EUR** |
| Pašvaldības līdzfinansējums | EUR |
| Pretendenta finansējums vai finansējums no citiem finanšu avotiem, ja tas tiks piesaistīts, lai realizētu projektu | EUR |

**2.3. Projekta nepieciešamības pamatojums:** *(projekta lietderības pamatojums un ieguvums sabiedrībai un/vai problēmas apraksts, piedāvātais risinājums, galvenie plānotie pasākumi, paredzamie rezultāti. Apraksts ne vairāk kā 40 rindas).*

|  |
| --- |
|  |

**2.4. Plānoto aktivitāšu, pasākumu apraksts** *(Sniedzot aktivitāšu aprakstu, lūdzu pēc iespējas precīzāk norādiet, kā šīs aktivitātes sekmēs projekta mērķa sasniegšanu).*

|  |  |  |  |
| --- | --- | --- | --- |
| Nr.  p.k. | Aktivitātes nosaukums | Aktivitātes apraksts | Īstenošanas mēnesis |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

**2.5. Projekta aktivitāšu sasaiste ar Līvānu novada pašvaldības attīstības programmu** *(norādīt atbilstību pašvaldības attīstības programmas rīcību plānam, ar X atzīmēt atbilstošāko, atzīmēt 1 rīcību)* ***PIEMĒRAM****:*

|  |  |
| --- | --- |
|  | **UZDEVUMS 1.1.1.** Attīstīt pamata dzīves prasmes un radošumu Līvānu novada pirmsskolas izglītības iestādes un izglītības iestāžu pirmsskolas grupu audzēkņiem |
|  | **UZDEVUMS 1.2.1.** Palielināt atbalstu vispārējās izglītības iestādēm izglītojamo individuālo kompetenču attīstībai |
|  | **UZDEVUMS 1.2.2.** Nodrošināt kompetenču izglītības aktivitātes praktisko iemaņu un radošās kapacitātes attīstībai novada izglītības iestāžu izglītojamajiem |
|  | **UZDEVUMS 1.3.1.** Nodrošināt mūžizglītības un pašīstenošanās pasākumus Līvānu novada iedzīvotāju uzņēmējdarbības, darba iemaņu, prasmju un personīgās individualitātes attīstībai |
|  | **UZDEVUMS 2.1.1.** Uzlabot uzņēmējdarbības nodrošinošu un atbalstošu institūciju darbības kvalitāti un pakalpojumu attīstību |
|  | **UZDEVUMS 2.1.2.** Nodrošināt Līvānu novada industriālā un kultūrvēsturiskā mantojuma saglabāšanu un popularizēšanu ekonomiskās vides attīstīšanai |
|  | **UZDEVUMS 2.1.3.** Organizēt uzņēmējdarbības motivējošus pasākumus |
|  | **UZDEVUMS 2.1.4.** Organizēt pasākumu kompleksu ekonomiski aktīvu teritoriju attīstībai |
|  | **UZDEVUMS 2.2.1.** Uzlabot Līvānu novada iedzīvotāju dzīvojamā fonda kvalitāti un pieejamību |
|  | **UZDEVUMS 2.2.2.** Nodrošināt veselības aprūpes un sociālo pakalpojumu pieejamību un attīstību Līvānu novadā |
|  | **UZDEVUMS 2.2.3.** Nodrošināt izglītības pakalpojumu kvalitāti un pieejamību Līvānu novadā |
|  | **UZDEVUMS 2.2.4.** Nodrošināt kultūras pakalpojumu pieejamību un dažādošanu, rekreācijas teritoriju izveidi un labiekārtošanu Līvānu novadā saturīga brīvā laika pavadīšanai |
|  | **UZDEVUMS 2.2.5.** Nodrošināt sporta un aktīvās atpūtas iespēju pieejamību un kvalitāti Līvānu novadā |
|  | **UZDEVUMS 2.3.1.** Nodrošināt pievilcīgas Līvānu novada apkārtējās teritorijas radīšanu un uzturēšanu |
|  | **UZDEVUMS 2.3.2.** Nodrošināt vides kvalitātes saglabāšanu, dabas resursu uzlabošanu un vides risku mazināšanu Līvānu novada teritorijā |
|  | **UZDEVUMS 2.4.1.** Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu |
|  | **UZDEVUMS 2.4.2.** Veikt energoefektivitātes pasākumus |
|  | **UZDEVUMS 2.4.3.** Attīstīt un uzlabot komunālo pakalpojumu kvalitāti un pieejamību |
|  | **UZDEVUMS 2.5.1.** Radīt un attīstīt piemērotu tehnisko infrastruktūru uzņēmējdarbības attīstības veicināšanai Līvānu novadā |
|  | **UZDEVUMS 2.6.1.** Uzlabot un pilnveidot valsts un pašvaldības sniegto pakalpojumu klāstu Līvānu novadā |
|  | **UZDEVUMS 2.6.2.** Nodrošināt pašvaldības sniegto pakalpojumu pieejamības un kvalitātes uzlabošanu |
|  | **UZDEVUMS 2.6.3.** Nodrošināt pašvaldības un nozaru attīstības plānošanas procesu nepārtrauktību |

**2.6. Kas ir telpu (nama) vai zemes īpašnieks, kur tiks īstenots projekts:** *(ja projekts ir saistīts ar konkrētu telpu izmantošanu, remontdarbiem un aprīkojuma vai iekārtu uzstādīšanu).*

|  |
| --- |
|  |

**2.7. Projekta publicitātes nodrošināšana:**

|  |
| --- |
|  |

**3. Projekta izmaksas /budžets (EUR)**

*(ja nepieciešams, varat pievienot papildus ailes)*

|  |  |  |  |  |  |
| --- | --- | --- | --- | --- | --- |
| Nr. | Izdevumu pozīcijas\* | Pieprasāmais finansējums no pašvaldības, EUR | Savs līdzfinansējuma apjoms,  EUR (ne mazāk kā 10%) | Piezīmes par savas daļas līdzfinansējumu (nauda, mantiskais ieguldījums vai brīvprātīgais darbs) \*\* | Kopā  EUR |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **EUR KOPĀ:** | |  |  |  |  |
| **Kopā % no kopējām izmaksām:** | |  |  | **X** | **100%** |

\*Izdevumu pozīcijā jānorāda arī izdevumu mērķi un pamatojums (piemēram: transporta izdevumi ansambļa nokļūšanai uz festivālu)

\*\* Projekta pieteicējam jāparedz finansējums naudā vai mantiskā ieguldījumā vai kā brīvprātīgo darbu u.c.) ne mazāk kā 10 % no kopīgā pašvaldībai pieprasāmā līdzfinansējuma.

***Mantiskā ieguldījuma vai brīvprātīgā darba novērtējuma aprēķins (EUR)***

***PIEMĒRS***

|  |  |  |  |  |  |
| --- | --- | --- | --- | --- | --- |
| *Izdevumu pozīcijas Nr.* | *Ieguldījuma veids* | *Vienība* | *Vienības izcenojums (EUR)* | *Vienību daudzums* | *Izmaksas kopā (EUR)* |
| *1.* | *Degviela* | *Litri* | *1,25* | *20* | *25,00* |
| *2.* | *Brīvprātīgais darbs* | *stundas* | *3,125* | *40* | *125,00* |

**4. Pielikumi:**.

**4.1. Iniciatīvas grupām jāiesniedz dalībnieku saraksts**

*(Vārds, uzvārds, dzīves vieta, tālrunis, paraksts, personas kods).*

**4.2. Iniciatīvas grupām jāiesniedz sanāksmes protokols** **un pilnvarotā pārstāvja (projekta vadītāja) iesniegums brīvā formā par piekrišanu pārstāvēt iniciatīvas grupu projekta īstenošanas gaitā un veikt ar projekta ieviešanu saistītās dokumentācijas parakstīšanu.**

**4.3. Saskaņojumi** *(projekta realizācijai nepieciešamie saskaņojumi no privātpersonām, institūcijām)*

**u.c.**

***Pielikums Nr. 2***

Iniciatīvas grupas “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

*(nosaukums)*

sanāksmes

PROTOKOLS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(sanāksmes norises vieta)*

202\_\_.gada \_\_\_. \_\_\_\_\_\_\_\_\_\_\_

Piedalās (vārds, uzvārds, personas kods):

1……………………………………………….

2……………………………………………….

3……………………………………………….

4……………………………………………….

5……………………………………………….

Sanāksmi vada (vārds, uzvārds, personas kods): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Protokolē (vārds, uzvārds, personas kods): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Darba kārtībā**:

1.Par dalību Līvānu novada pašvaldības līdzfinansētajā Mazo grantu projektu konkursā;

2. Par pilnvarojuma piešķiršanu.

**1. Par dalību Līvānu novada pašvaldības līdzfinansētajā Mazo grantu projektu konkursā**

\_\_\_\_\_\_\_\_\_\_\_\_\_\_\_\_\_\_\_*(Sēdes vadītāja vārds, uzvārds)* informē iniciatīvas grupas dalībniekus par iespēju piedalīties Līvānu novada pašvaldības līdzfinansētajā Mazo grantu projektu konkursā 202\_\_.gadā, iepazīstina ar izstrādāto projekta “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” *(projekta nosaukums)* pieteikumu.

Iniciatīvas grupas dalībnieki, atklāti balsojot, vienbalsīgi nolemj piedalīties Līvānu novada pašvaldības līdzfinansētajā 202\_\_.gada Mazo grantu projektu konkursā, iesniegt un īstenot projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(projekta nosaukums).*

**2. Par pilnvarojuma piešķiršanu**

\_\_\_\_\_\_\_\_\_\_\_\_\_\_\_\_\_\_\_*(Sēdes vadītāja vārds, uzvārds)* informē par nepieciešamību pilnvarot vienu no iniciatīvas grupas dalībniekiem pārstāvēt iniciatīvas grupu visos ar projekta īstenošanu saistītajos jautājumos un parakstīt projekta dokumentāciju.

Iniciatīvas grupas dalībnieki, atklāti balsojot, vienbalsīgi nolemj pilnvarot \_\_\_\_\_\_\_\_\_\_\_\_\_\_\_\_\_\_\_\_ *(Vārds, uzvārds, personas kods)* pārstāvēt iniciatīvas grupu \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(grupas nosaukums)* projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(nosaukums)* īstenošanas gaitā un veikt ar projekta ieviešanu saistītās dokumentācijas parakstīšanu.

Sanāksmes dalībnieki:

…… (paraksts, atšifrējums)

…….

Sanāksmes vadītājs: \_\_\_\_\_\_\_\_\_\_\_\_\_\_\_\_*(paraksts, atšifrējums)*

Sanāksmi protokolēja:  *(paraksts, atšifrējums)*

***Pielikums Nr. 3***

**NOLIKUMA**

**Mazo grantu projektu konkursam Līvānu novada pašvaldības līdzfinansējuma saņemšanai**

**PROJEKTA DARBĪBAS UN REZULTĀTU PĀRSKATS**

**Līvānu novada pašvaldībai**

Rīgas ielā 77, Līvāni, Līvānu novads, LV-5316

|  |
| --- |
| **1. PROJEKTA NOSAUKUMS** |
|  |

|  |  |  |
| --- | --- | --- |
| **2. pROJEKTA iesniedzējA ORGANIZĀCIJA** | | |
| Iedzīvotāju apvienības vai NVO nosaukums (juridiskais statuss) |  | |
| Adrese (juridiskā un pasta) |  | |
| Tālrunis |  | |
| E-pasts |  | |
| **3. projekta vadītājs (kontaktpersona)** | | |
| Vārds, uzvārds | |  |
| Adrese | |  |
| Tālrunis | |  |
| E-pasts | |  |

|  |
| --- |
| **4.projekta rezultāti**  *Aprakstiet vai projektu izdevās īstenot kā sākotnēji plānots, vai tika sasniegts projektā izvirzītie mērķi. Ja nē, kādi tam bija iemesli. Raksturojiet projektā veiktās aktivitātes. Norādiet kāds bija finansējuma sadalījums starp projekta aktivitātēm.* |
|  |
| **5. projekta ieguvumi**  *Norādiet gan tiešos ieguvējus, gan tos, kurus projekta rezultāti ietekmēs netieši. Miniet konkrētus skaitļus. Raksturojiet, kādas atziņas guvāt, realizējot projektu.* |
|  |

|  |  |  |  |
| --- | --- | --- | --- |
| **6. Projekta īstenošanas periods** | | | |
| Projekta sākums:  (diena, mēnesis, gads) |  | Projekta nobeigums:  (diena, mēnesis, gads) |  |

|  |  |
| --- | --- |
| **7. Paraksti** | |
| 20\_\_. gada \_\_\_\_\_ .\_\_\_\_\_\_\_\_\_\_\_\_\_\_\_\_\_ | Iedzīvotāju apvienības vai NVO vadītājs / vārds, uzvārds/  \_\_\_\_\_\_\_\_\_\_\_\_\_\_\_\_\_  z.v. (paraksts)  Projekta vadītājs / vārds, uzvārds/  \_\_\_\_\_\_\_\_\_\_\_\_\_\_\_\_\_  (paraksts) |

|  |
| --- |
| **8. Pielikumi** |
| 1.Dalībnieku saraksti  2. Fotogrāfijas  3. PUBLIKĀCIJAS |

***Pielikums Nr. ~~4~~***

**NOLIKUMA**

**projektu konkursam Līvānu novada pašvaldības līdzfinansējuma saņemšanai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Iedzīvotāju apvienības vai NVO nosaukums, Reģ. nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

**ATSKAITE**

**Par projekta finansējuma izlietojumu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_realizācijā

(projekta nosaukums)

Saskaņā ar \_\_\_\_\_\_\_\_g.\_\_\_\_\_\_\_\_\_\_\_\_\_\_\_\_\_\_ līgumu Nr.\_\_\_\_\_ projekta finansējums ir izlietots šādi:

|  |  |  |  |  |  |
| --- | --- | --- | --- | --- | --- |
| N.p.k. | Projekta izdevumu pozīcija saskaņā ar 2.pielikumu „Projekta izmaksu tāme” | Darījumu apliecinošā dokumenta nosaukums, numurs un datums  (kvītis, EKA čeks, pavadzīme) | Izmaksu apliecinošā dokumenta nosaukums, numurs un datums  (maksājuma uzdevums, kases izdevumu orderis vai avansa norēķins) | Summa (EUR),  tai skaitā: | |
| Pašvaldības līdzfinansējums | Projekta iesniedzēja līdzekļi |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Kopā, EUR | | | |  |  |
| Kopā % | | | |  |  |

Pavisam kopā izlietoti: EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(summa vārdiem)

Pielikumā attaisnojoši dokumenti uz \_\_\_\_\_\_\_\_\_\_\_\_\_lapām.

Pievienoto dokumentu saraksts:

1......

2......

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/paraksts/ /paraksta atšifrējums/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/datums/